text: Kampagne for sikkert fyrværkeri virker
  14 december 2017 kl. 17.55
  I 16 år har en forebyggelseskonsulent fra Esbjerg kørt en kampagne for sikkert fyrværkeri i skolerne op til nytår. Hele 34 kommuner er nu med, og kampagnen virker.
  Nogen elsker det, andre hader det. I morgen kan man igen købe fyrværkeri. Det betyder, at der inden længe vil være brag i gaderne og flotte farver på himlen.
  Morten List Christensen, forebyggelseskonsulent, Esbjerg Kommune: "Vi er heldigvis forskånet for de alvorligste skader med mén her i Esbjerg-området, og det er vi skidestolte af."
  Desværre går vi også ind i en periode, hvor skaderne som følge af fyrværkeri vender tilbage.
  I 16 år har en forebyggelseskonsulent fra Esbjerg kørt en kampagne i skolerne her op til nytår. 
  Hele 34 kommuner er nu med i kampagnen. I dag var det eleverne på en specialskole, der fik set, hørt og lært lektien.
  Torsdag var det eleverne fra Glad Fagskole i Esbjerg, som fik undervisning af Morten List Christensen, der er forebyggelseskonsulent, og som har udviklet konceptet. 
  Kampagnen har kørt siden 2001. Med succes. Antallet af nytårsskader registreret på Sydvestjysk Sygehus er reduceret til en tredjedel. 
  - Vi er heldigvis forskånet for de alvorligste skader med mén her i Esbjerg-området, og det er vi skidestolte af, siger Morten List Christensen.  
  Nu har fyrværkeri-instruktøren snart været gennem 40 skoler. Og de hører efter, siger han. 
  - Budskabet, det forstår de, og det er også lavet på sådan en måde, så det kan forstås.
  
  
  